Didysis erelis rėksnys

Didysis erelis rėksnys (Clanga clanga) – vanaginių (Accipitridae) šeimos, erelių rėksnių () genties plėšrusis paukštis.

 Klasifikacija 
Anksčiau didieji ereliai rėksniai pagal taksoną rūšių klasifikacijoje buvo priskiriami tikrųjų erelių (Aquila) genčiai ir lotyniškai buvo užrašomi Aquila clanga pavadinimu. Bet patikslinus jų statusą rūšių klasifikacijoje, dabar jie priskirti tris rūšis turinčiai erelių rėksnių (Clanga) genčiai ir lotyniškai rašomi Clanga clanga.

Didiesiems ereliams rėksniams genetiškai ir išvaizda artimiausi yra mažieji ereliai rėksniai, su kuriais tarpusavyje neretai poruojasihbw.com / Greater Spotted Eagle (Clanga clanga) ir sulaukia sveikų palikuonių. Dažniausiai poruojasi mažojo erelio rėksnio (Clanga pomarina) patinėlis su didžiojo erelio rėksnio (Clanga clanga) patele. Šių dviejų rūšių poravimosi pasekmė – didžiųjų erelių rėksnių populiacijos savaiminis mažėjimas ir ateityje galimas išnykimasmilvus.ro / Widespread hybridization between the Greater Spotted Eagle Aquila clanga and the Lesser Spotted Eagle Aquila pomarina (Aves: Accipitriformes) in Europe, ÜLO VÄLI, VALERY DOMBROVSKI, RIMGAUDAS TREINYS, UGIS BERGMANIS, SZILÁRD J. DARÓCZI, MIROSLAV DRAVECKY, VLADIMIR IVANOVSKI, JAN LONTKOWSKI, GRZEGORZ MACIOROWSKI, BERND-ULRICH MEYBURG, TADEUSZ MIZERA, RÓBERT ZEITZ and HANS ELLEGREN. Received 6 November 2009; revised 15 February 2010; accepted for publication 15 February 2010; Biological Journal of the Linnean Society, 2010, 100, 725–736. With 3 figures.

 Išvaizda 
Visas kūnas vienspalviai tamsiai rudos spalvos, tik pakaušis kiek šviesesnis. Antuodegyje kartais būna balsva dėmė. Snapas melsvas. Kojos geltonos, nagai juodi.

|thumb|left|250px|Didysis erelis rėksnys Indijoje

 Kūno matmenys 
Gana didelis paukštis – erelių rėksnių (Clanga) gentyje stambiausia rūšis. Jų patinėliai kiek smulkesni už pateles ir sudaro apie 85% jų dydžio.
Bendras kūno ilgis: 59-71 cm.
Bendras atstumas tarp išskėstų sparnų galų: 1,57-1,79 m.
Patinėlių svoris: 1,5-1,9 kg.
Patinėlių sparnų ilgis: 477–517 mm.
Patelių svoris: 1,8 kg-2,5 kg., didžiausias svoris: 3,2 kg.
Patelių sparnų ilgis: 507–542 mm.

 Paplitimas pasaulyje 
Didieji ereliai rėksniai natūraliai paplitę Europos žemyno rytinėje dalyje nuo Baltijos jūros rytų pakraščių ir iš čia jo paplitimo arealas siaura juosta tęsiasi per miškų zoną Sibire tęsiasi iki Rusijos Tolimųjų Rytų dalies, esančios prie Ochotsko ir Japonijos jūrų vakarinių pakrančių.

Arčiausiai nuo Lietuvos peri kaimyninėje Gudijoje, kurioje pagal 2000–2003 metų duomenis priskaičiuojama apie 150–200 perinčių porų. Pagal 1999–2002 metų duomenis, Gudijos pelkėtose Polesės vietovėse priskaičiuojama apie 100–150 porų, iš kurių apie pusę gyveno Bresto srityje. Šiaurės Gudijoje tarp Dauguvos vidurupio ir Nemuno baseino vidurio esančiame Gudijos ežeryne (Беларускае Паазере) gyvena apie 30-40, kitais, galbūt tikslesniais šaltiniais, apie 15-20 porųgurkov2n.jimdo.com / ПОДОРЛИК БОЛЬШОЙ (Aquila clanga).

 Paplitimas Lietuvoje 
Didieji ereliai rėksniai reguliariai stebimi Lietuvoje per paukščių migracijas, o Nemuno deltoje ir Rytų Lietuvoje ir veisimosi laikotarpiu. Manoma kad yra perinčių porų, nors jų lizdavietės dar neaptiktos.
Įrašyti į Lietuvos raudonosios knygos 1(E) kategoriją.

 Gyvenama aplinka 
Gyvena drėgnuose, pelkėtuose miškuose arčiau vandens telkinių.

 Taip pat skaityti 
 Lietuvos plėšrieji paukščiai
 Lietuvos paukščiai

 Šaltiniai 

 Nuorodos 
 bernardinai.lt / Lančiūnavos miško biosferos poligone įsikūrė didysis erelis rėksnys, 2012.08.08
 raudonojiknyga.lt / Didysis erelis rėksnys
 ziedavimas.com / Didysis erelis rėksnys
 arkive.org / Greater Spotted Eagle 
 avibirds.com / Greater Spotted Eagle
 europeanraptors.org / Greater Spotted Eagle 
 birdlife.org / Greater Spotted Eagle 
 youtube.com / Greater Spotted Eagle calling (עיט צפרדעים) / שלישיית עיטי צפרדעים Greater Spotted Eagle
 youtube.com / Greater Spotted Eagle 5 – Aquila anatraia maggiore (Aquila clanga) / Seagull vs Marsh Harrier vs Greater Spotted Eagle

Kategorija:Vanaginiai paukščiai